钦定古今图书集成/明伦汇编/氏族典/第470卷 > 《凌迪知万姓统谱》 > 大公鼎
## 钦定古今图书集成/明伦汇编/氏族典/第470卷 > 《凌迪知万姓统谱》 > 大公鼎

按《辽史大公鼎传》，“公鼎，渤海人。先世籍辽阳率宾县，
统和间，徙辽东豪右以实中京，因家于大定。曾祖忠，
父信。公鼎咸雍十年登进士第，调沈州观察判官，改
良乡令，省徭役，务农桑，累迁兴国军节度副使，徙长
春州钱帛都提点，俄拜大理卿，多所平反。天祚即位，
历长宁军节度使、南京副留守，改东京户部使，拜中”
京留守。会奴贼张撒八率无赖啸聚，公鼎欲击而势
有不能，因忧愤成疾。保大元年卒。